b"\n_START_ARTICLE_\nGamba boreal\n_START_SECTION_\nDistribuci\xc3\xb3\n_START_PARAGRAPH_\nP. borealis viu a fond\xc3\xa0ries d'entre 20 i 1.330 m,normalment en fons fangosos, en temperatures de l'aigua d'entre 2 i 14\xe2\x80\xaf\xc2\xb0C.\n_START_SECTION_\nFisiologia\n_START_PARAGRAPH_\nViuen uns 8 anys, i els mascles poden arribar a tenir una llargada de 120 mm mentre que les femelles 165 mm._NEWLINE_Comencen sent mascles per\xc3\xb2 despr\xc3\xa9s d'un any o dos els seus testicles es tornen ovaris i acaben la seva vida com femelles.\n_START_SECTION_\nPesca comercial\n_START_PARAGRAPH_\nP. borealis s'ha pescat a gran escala des d'inicis del segle XX a Noruega i despr\xc3\xa9s a altres pa\xc3\xafsos quan van seguir la t\xc3\xa8cnica descoberta per Johan Hjort per a localitzar-les. _NEWLINE_l'any 2013 l'Atlantic States Marine Fisheries Commission va determinar que els estocs de P. borealis eren massa baixos i es va tancar la zona de pesca de New England.\n_START_SECTION_\nUsos\n_START_PARAGRAPH_\nA m\xc3\xa9s de per al consum hum\xc3\xa0, la fosfatasa alcalina (SAP) d'aquesta gamba \xc3\xa9s un enzim que es fa servir en la biologia molecular. Tamb\xc3\xa9 el quitosan s'obt\xc3\xa9 d'una altra esp\xc3\xa8cie de gamba i en altres coses s'usa com millorant del s\xc3\xb2l en l'agricultura ecol\xc3\xb2gica."